**דפי מידע לחברים נובמבר 2016**

שלום לכולם, עברנו את החגים...לפניכם חלק מהנושאים בהם עסקנו לאחרונה.

**בחירות: יו"ר קהילה, מנהלת קהילה, מנהלת מש"א**– שולה ושלומי פנו לחברי המזכירות לקדם את הנושא, בהתאם לנוהל הבחירות. לאחר דיון, החליטה המזכירות:

 \* יו"ר קהילה – המזכירות תמנה צוות לאיתור מועמד לתפקיד. \* מנהלת קהילה – המזכירות ממליצה להאריך את הקדנציה של שולה. \* מנהלת משאבי אנוש – ההצעה למועמדת תובא לשיחת קיבוץ . \* כל התפקידים המוצעים יובאו לאישור והצבעה בהתאם לתקנון הקיבוץ.

**קליטת בנים –**  **להלן הנושאים שנדונו , בצוותים (קליטה, תב"ע, שיוך) : תב"ע:** עודכן מספר המגרשים לשיוך ומיקומם. סה"כ כ- 246 מגרשים, מתוכם כ- 70 מגרשים לקליטה, במתכונת הבאה: כ- 20 מגרשים מבונים ומאוישים בחלקם גרים חברים חדשים, וחלקם יועדו למשפחות שייקלטו, כ- 20 מגרשים לא מבונים (בשטח המחנה ), כ- 8 מגרשים בשטח הבוסטר, כ- 15 מגרשים בכרם השקדים [ליד הרפת], סה"כ כ-43 מגרשים לקליטה חדשה ( בשטח המסומן בצהוב). יתכנו שינויים קלים במיקום או במספרים.

 **קליטה-** 12 משפחות - התקבלו לחברות על "מגרשים מבונים" . 8 משפחות - [אשקוביות,שיכוני חברים]. באפשרותן להתקבל לחברות, מרביתן מסיבות כלכליות העדיפו להמתין עד להחלטות רמ"י. מועמדים לקליטה - רשומות כ- 20 משפחות, מרביתן השלימו את נהלי הקליטה, ו.. מחכים...

**שיוך:** הצוות ממשיך לבדוק את החלופות : 1456 וחלופת האגודה. לחלופת האגודה יש יתרון כספי. סך התשלום למנהל עבור כל המגרשים פחות משאר החלופות, אולם יש הרבה אי וודאות לגבי תשלומי המס, יש חשש שעלול להיות כפל מס, צריך לשלם עבור כל המגרשים 300 במספר, בתחילת העסקה עם רמ"י, עדין אין עבורה הוראות הפעלה ולא נוסתה. בחלופה 1456 יש מדרג של תשלומים בעיקר התשלום על המגרשים הריקים, יש ניסיון של קיבוצים בהפעלתה מול המנהל.

**"הדרך הבטוחה" – השער האפור –** מוא"ז יואב החליטה לסגור את השער האפור [צפית] עד להשלמת הקמת מדרכה מקשרת בין ההרחבה - לקיבוץ . המימון מכספי הפיתוח.

**גינון ,ניקוי ,שילוט – שטחים ציבוריים –** [הכביש החדש ,האמפי , הספארי ] במסגרת עבודות הפיתוח והתחזוקה , הגברת הבטיחות בדרכים ואיכות הסביבה מתבצעות עבודות בשטחים הציבוריים, בשולי כביש הברכות- ספריה –מזכירות וכו' .

בשטח הספארי – מתוכנן לבצע עבודות ניקוי ואירגון השטח . **צוות הגינון –**איחולי הצלחה **לאסא ברק ,** עם כניסתו לתפקיד של אחראי הגינון בקיבוץ. פניות של חברים ניתן להעביר אליו ו/או לאפרת מזכירת האגודה.

**עלון הקיבוץ –** למען הסר אי הבנות, לא התקיים כל דיון במזכירות על סגירת עלון הקיבוץ, נהפוך הוא, המזכירות קיימה שיחה עם עורכת העלון , במגמה לשפרו, וכן נעשה מהלך שלא צלח , עדיין , לצירוף חברים נוספים למערכת העלון.

**תכנית השקעות 2016-17 – בקהילה:** הסתיימו עבודות השיפוץ של המרפאה , שידרוג וגינון הכביש החדש, התקנת דודי המים החמים, שידרוג האמפיתיאטרון , ועוד.

שיפוץ המטבח –הוקם צוות [לילי,רונן,יונתן,אביטל,שולה] – לקידום העבודות ע"פ הנדרש.

**זה הזמן להגיש הצעות להשקעות בקהילה לשנת 2017 .**

**נוהל תשלום מיסי אגודה –** הועלתה הצעה לבחון מעבר לגביה פרטנית של מיסי האגודה מחברי ותושבי הקיבוץ ע"י האגודה כנהוג עם תושבי ההרחבה .

\* הבהרה לפרסום בקשר נועה וגל לוינהיים בדף מידע הקודם- אין בעיית תשלום של המשפחה והבנייה התחילה.

 זהו להפעם, שולה ושלומי.